অৰুনাচল প্ৰদেশৰ লোক সভাৰ সাংসদ নিনং এৰিঙে বৃহস্পতিবাৰে কেন্দ্ৰীয় জল সম্পদ বিভাগৰ মন্ত্ৰী অৰ্জুন ৰাম মেঘৱালৰ লগত চিয়াং নদী প্ৰদূষিত হোৱাক লৈ এক আলোচনাত মিলিত হয়। আলোচনাতে সাংসদ গৰাকীয়ে চিয়াং নদীৰ পানী প্ৰদূষিত হোৱাৰ বাবে মাছমৰীয়া আৰু খেতিয়ক সকলক ক্ষতি পূৰণ দিবলৈ বিভাগীয় মন্ত্ৰীগৰাকীৰ ওচৰত দাবী জনায়।
আলোচনাৰ শেষত সাংসদ গৰাকীয়ে সংবাদ মাধ্যমৰ আগত কয় যে, 'মই মন্ত্ৰীগৰাকীক অৰুনাচল প্ৰদেশ আৰু অসমৰ ক্ষতিগ্ৰস্থ খেতিয়ক তথা মাছমৰীয়া সকলক ক্ষতিপূৰণ আদায় দিয়াৰ বাবে অনুৰোধ জনাইছো'। লগতে কেন্দ্ৰীয় মন্ত্ৰী গৰাকীয়ে ক্ষতিপূৰণ আদায় দিয়াৰ আশ্বাস প্ৰদান কৰাৰ উপৰি এই সম্পৰ্কত গৃহ বিভাগৰ লগত আলোচনা কৰিব বুলি সাংসদ গৰাকীয়ে ব্যক্ত কৰে।
লক্ষ্যণীয় যে এৰিঙে বিগত সময়ত চিয়াং নদীৰ ভয়াবহতাৰ বিষয়ে ৰাষ্ট্ৰীয় পৰ্যায়ত তথা প্ৰধান মন্ত্ৰীলৈ পত্ৰ যোগে বিষয়টো উথ্থাপন কৰিছে। মন কৰিবলগীয়া যে চিয়াং নদীৰ পানী জীৱ-জন্তু তথা মানুহৰ বাবে ব্যৱহাৰৰ অনুপযোক্ত বুলি প্ৰমাণ হৈছে আৰু ইতিমধ্যে মাছ সমূহ মৰিবলৈ আৰম্ভ হৈছে। এই আলোচনাৰ জৰিয়তে চিয়াং নদীৰ সমস্যাৰ স্থায়ী সমাধানৰ বাবে আলোচনাত কৰিব বুলি মত পোষন কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
